**DĖL PRITARIMO ROKIŠKIO RAJONO SAVIVALDYBĖS LOPŠELIŲ-DARŽELIŲ 2021 METŲ VEIKLOS ATASKAITOMS**

2022 m. kovo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės tarybos veiklos reglamento (aktuali redakcija), patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 273 punktu, Rokiškio rajono savivaldybės taryba n u s p r e n d ž i a:

1. Pritarti Rokiškio rajono savivaldybės lopšelių-darželių 2021 metų veiklos ataskaitoms:
	1. Rokiškio r. Juodupės lopšelio-darželio (pridedama);
	2. Rokiškio lopšelio-darželio „Nykštukas“ (pridedama);
	3. Rokiškio lopšelio-darželio „Pumpurėlis“ (pridedama);
	4. Rokiškio lopšelio-darželio „Varpelis“ (pridedama).
2. Skelbti šį sprendimą Rokiškio rajono savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS LOPŠELIŲ-DARŽELIŲ 2021 METŲ VEIKLOS ATASKAITOMS“ AIŠKINAMASIS RAŠTAS**

 **Sprendimo** **projekto tikslai ir uždaviniai.** Gauti Rokiškio rajono savivaldybės tarybos pritarimą teikiamoms Rokiškio rajono lopšelių-darželių 2021 metų veiklos ataskaitoms.

 **Teisinio reguliavimo nuostatos.** Lietuvos Respublikos vietos savivaldos įstatymo 16 straipsnio 2 dalies 19 punktas (biudžetinės įstaigos savivaldybės tarybai kiekvienais metais teikia metų veiklos ataskaitas), Rokiškio rajono savivaldybės tarybos veiklos reglamento (aktuali redakcija), patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 273 punktas.

 **Sprendimo projekto esmė.** Biudžetinių įstaigų metinių veiklos ataskaitų išklausymas, sprendimų priėmimas yra Savivaldybės tarybos kompetencija. Švietimo įstaigos 2021 metų veiklos ataskaita yra tos švietimo įstaigos vadovo 2021 metų veiklos ataskaitos dalis (t. y. I skyrius Strateginio plano ir metinio veiklos plano įgyvendinimas). Švietimo įstaigų ataskaitos parengtos vadovaujantis Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų 1 priedu. Ataskaitose pateikiama informacija apie mokyklų strateginių planų ir 2021 metų veiklos planų tikslų ir uždavinių įgyvendinimą.

 **Laukiami rezultatai.** Teisės aktų vykdymas. Ataskaitos skelbiamos viešai, jose atsispindi švietimo įstaigų veikla, jos rezultatai, su ataskaitomis gali susipažinti gyventojai.

 **Finansavimo šaltiniai ir lėšų poreikis.** Papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalimi numatytais veiksniais, todėl teisės aktas nevertinamas antikorupciniu požiūriu.

Švietimo ir sporto skyriaus vyriausioji specialistė Jolita Geidanienė